Njikos plokščiakalnis

Njikos plokščiakalnis () – plokščiakalnis šiaurės Malavyje, į vakarus nuo Malavio ežero, prie Livingstonijos ir Čilumbos miestų. Apima taip pat nedidelę teritoriją rytų Zambijoje. Driekiasi iš šiaurės į pietus 90 km, plotis iki 50 km. Būdingas aukštis 2100–2200 m, aukščiausia vieta – 2605 m (Ngandos k.). Iš vakarų stačiai ribojamas Luangvos slėnio, pietuose skardžiais leidžiasi link Pietų Rukuru upės.

Būdingos kalnų stepės, krūmynai. Didelė dalis plokščiakalnio yra saugoma Njikos nacionaliniame parke Malavyje, taip pat nedidelis tokio pavadinimo nacionalinis parkas yra ir Zambijoje.

Kategorija:Malavio geografija
Kategorija:Zambijos geografija
Kategorija:Afrikos plynaukštės ir plokščiakalniai